CELEX: 52004PC0528
Language: fi
Date: 2004-07-29
Title: Ehdotus: neuvoston asetus Dissostichus spp. -lajien saaliiden dokumentointijärjestelystä annetun asetuksen (EY) N:o 1035/2001 muuttamisesta

Avis juridique important

|

52004PC0528

Ehdotus: neuvoston asetus Dissostichus spp. -lajien saaliiden dokumentointijärjestelystä annetun asetuksen (EY) N:o 1035/2001 muuttamisesta  /* KOM/2004/0528 lopull. - CNS 2004/0179 */  

Ehdotus: NEUVOSTON ASETUS Dissostichus spp. -lajien saaliiden dokumentointijärjestelystä annetun asetuksen (EY) N:o 1035/2001 muuttamisesta(komission esittämä)PERUSTELUTEtelämantereen meren elollisten luonnonvarojen säilyttämiskomissio (CCAMLR) hyväksyi marraskuussa 1999 pidetyssä 18. vuosikokouksessaan Dissostichus spp. -lajien saaliiden dokumentointijärjestelyn. Järjestelyllä pyritään tehostamaan Dissostichus spp. -lajien kansainvälisen kaupan valvontaa sekä tunnistamaan kaikkien CCAMLR:n sopimuspuolten alueelle tuotujen tai alueelta vietyjen saaliiden alkuperä. Järjestelyn avulla voidaan myös todeta, onko Dissostichus spp. -saaliit pyydetty sopimusalueella CCAMLR:n säilyttämistoimenpiteiden mukaisesti, sekä kerätä saalistietoja kantojen tieteellisen arvioinnin helpottamiseksi. Järjestelyä sovelletaan kaikkiin Dissostichus spp. -saaliisiin riippumatta siitä, onko ne pyydetty CCAMLR:n sopimusalueella vai sen ulkopuolella.Järjestely saatettiin osaksi yhteisön lainsäädäntöä Dissostichus spp. -lajien saaliiden dokumentointijärjestelystä 22 päivänä toukokuuta 2001 annetulla neuvoston asetuksella (EY) N:o 1035/2001.CCAMLR pani merkille marraskuussa 2003 pidetyssä 22. vuosikokouksessaan, että Dissostichus spp. -saaliita, joista oli laadittu saalisasiakirja, oli purettu sellaisten valtioiden satamissa, joissa ei sovelleta saaliiden dokumentointijärjestelyä. Se totesi niin ikään, että joissain tapauksessa lippuvaltion viranomaiset olivat huolehtineet sataman toimivaltaisen viranomaisen sijasta saaliiden purkamisten vahvistamisesta kyseistä järjestelyä soveltavien valtioiden satamissa.CCAMLR on tietoinen siitä, että nämä erilaiset menettelytavat voivat saaliiden dokumentointijärjestelyn seurantaan kohdistuvien vaikutustensa vuoksi johtaa kyseisen järjestelyn vilpilliseen käyttöön, joten se päätti tehdä dokumentointijärjestelyyn eräitä muutoksia, joiden tarkoituksena oli parantaa sitä ja erityisesti määritellä viranomaiset, joiden tehtävänä on vahvistaa saalisasiakirjoihin purettavat Dissostichus spp. -saaliit. Tämä päätös liittyy valtioiden satamien, jotka eivät sovella saaliiden dokumentointijärjestelyä Dissostichus spp. -lajien osalta, satamien käytöstä annetun päätöslauselman muutokseen, jolla pyritään edellyttämään, että Dissostichus spp. -lajeja lisenssillä kalastavat alukset purkavat saaliinsa mainittua järjestelyä soveltavissa valtioissa ja että näillä aluksilla on käytössään luettelot mainituista valtioista. Yhteisö kannattaa tätä päätöslauselman muutosta. Päätöslauselma olisi näin ollen myös saatettava osaksi yhteisön oikeutta, vaikka se ei ole oikeudellisesti sitova säädös.Saaliiden dokumentointijärjestelyyn on tehty muutoksia myös tuonnin käsitteen määrittelemiseksi, koska järjestely koskee kaikkea Dissostichus spp. -saaliiden kauppaa.Komissio ehdottaa, että neuvosto hyväksyisi tämän muutosasetuksen.2004/0179 (CNS)Ehdotus: NEUVOSTON ASETUS Dissostichus spp. -lajien saaliiden dokumentointijärjestelystä annetun asetuksen (EY) N:o 1035/2001 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen  [1],[1]  EYVL C [...] [...], s. [...]ottaa huomioon Euroopan parlamentin lausunnon  [2],[2]  EYVL C [...] [...], s. [...]sekä katsoo seuraavaa:(1) Dissostichus spp. -lajien saaliiden dokumentointijärjestelystä 22 päivänä toukokuuta 2001 annetulla neuvoston asetuksella (EY) N:o 1035/2001  [3] pannaan täytäntöön Etelämantereen meren elollisten luonnonvarojen säilyttämiskomission, jäljempänä 'CCAMLR', marraskuussa 1999 pidetyssä 18. vuosikokouksessaan hyväksymä saaliiden dokumentointijärjestely.[3]  EYVL L 145, 31.5.2001, s. 1. Asetus sellaisena kuin se on muutettuna komission asetuksella (EY) N:o 669/2003 (EUVL L 97, 15.4.2003, s. 1).(2) CCAMLR teki marraskuussa 2003 pidetyssä 22. vuosikokouksessaan järjestelyyn ja siihen liittyvään päätöslauselmaan eräitä muutoksia, joiden tarkoituksena on parantaa Dissostichus spp. -saaliiden purkamista koskevaa valvontaa ja dokumentointijärjestelyn seurantaa.(3) Koska saaliiden dokumentointijärjestely koskee kaikkea Dissostichus spp. -saaliiden kauppaa, tuonnin käsite on syytä määritellä.(4) Asetus (EY) N:o 1035/2001 olisi sen vuoksi muutettava,ON ANTANUT TÄMÄN ASETUKSEN:1 artiklaMuutetaan asetus (EY) N:o 1035/2001 seuraavasti:1. Lisätään 3 artiklaan d alakohta seuraavasti:"d) 'tuonnilla' neuvoston asetuksen (ETY) N:o 2913/92  [4] 4 artiklan 15 kohdan b alakohdassa mainittua tulliselvitysmuotoa sekä saman asetuksen 4 artiklan 16 kohdan a-f kohdassa mainittuja tullimenettelyjä."[4]  EYVL L 302, 19.10.1992, s. 1.2. Korvataan 4 artikla seuraavasti:"4 artikla1. Jäsenvaltioiden on toteutettava kaikki tarvittavat toimenpiteet varmistaakseen, että Dissostichus spp. -lajien kalastukseen oikeuttavien lisenssien tai lupien myöntämiseen liittyy velvoite purkaa saaliit valtioissa, joissa sovelletaan saaliiden dokumentointijärjestelyä.2. Jäsenvaltioiden on liitettävä Dissostichus spp. -lajien kalastukseen oikeuttaviin lisensseihin tai lupiin luettelo saaliiden dokumentointijärjestelyä soveltavista valtioista.3. Jäsenvaltioiden on toteutettava kaikki tarvittavat toimenpiteet varmistaakseen, että niiden lipun alla purjehtivat kalastusalukset, joilla on lupa pyytää Dissostichus spp. -lajeja, täyttävät saalisasiakirjan asianmukaisesti aina kun Dissostichus spp. -lajeja puretaan tai jälleenlaivataan aluksesta."3. Korvataan 10 artiklan 1 kohdan b alakohdan ensimmäinen luetelmakohta seuraavasti:"- purkamissataman tai vapaakauppavyöhykkeen sataman sellaisen vastuuhenkilön allekirjoittama ja leimaama vahvistus, joka toimii joko tullin tai satamavaltion viranomaisten alaisuudessa ja on toimivaltainen vahvistamaan Dissostichus spp. -lajeja koskevat saalisasiakirjat;"4. Korvataan 12 artiklan 1 kohdan ensimmäinen luetelmakohta seuraavasti:"- purkamissataman tai vapaakauppavyöhykkeen sataman sellaisen vastuuhenkilön allekirjoittama ja leimaama vahvistus, joka toimii joko tullin tai satamavaltion viranomaisten alaisuudessa ja on toimivaltainen vahvistamaan Dissostichus spp. -lajeja koskevat saalisasiakirjat;"2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja